CELEX: 62007CA0485
Language: fi
Date: 2011-05-26 00:00:00
Title: Asia C-485/07: Unionin tuomioistuimen tuomio (ensimmäinen jaosto) 26.5.2011 (Centrale Raad van Beroepin (Alankomaat) esittämä ennakkoratkaisupyyntö) — Raad van bestuur van het Uitvoeringsinstituut werknemersverzekeringen v. H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk ja S. Sariisik (ETY-Turkki-assosiaatio — Siirtotyöläisten sosiaaliturva — Asumista koskevasta edellytyksestä luopuminen — Ulottuvuus — Vastaanottavan jäsenvaltion maksama työkyvyttömyyseläkkeen täydennys etuudensaajien vähimmäistoimeentulon varmistamiseksi — Kansallisen lainsäädännön muutos — Mainitun täydennyksen poistaminen, kun etuudensaajan kotipaikka on kyseessä olevan jäsenvaltion alueen ulkopuolella)

16.7.2011   
            
            
               FI
            
            
               Euroopan unionin virallinen lehti
            
            
               C 211/3
            
         Unionin tuomioistuimen tuomio (ensimmäinen jaosto) 26.5.2011 (Centrale Raad van Beroepin (Alankomaat) esittämä ennakkoratkaisupyyntö) — Raad van bestuur van het Uitvoeringsinstituut werknemersverzekeringen v. H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk ja S. Sariisik
   (Asia C-485/07) (1)
   
   (ETY-Turkki-assosiaatio - Siirtotyöläisten sosiaaliturva - Asumista koskevasta edellytyksestä luopuminen - Ulottuvuus - Vastaanottavan jäsenvaltion maksama työkyvyttömyyseläkkeen täydennys etuudensaajien vähimmäistoimeentulon varmistamiseksi - Kansallisen lainsäädännön muutos - Mainitun täydennyksen poistaminen, kun etuudensaajan kotipaikka on kyseessä olevan jäsenvaltion alueen ulkopuolella)
   2011/C 211/04
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Centrale Raad van Beroep
   
      Pääasian asianosaiset
   
   
      Kantaja: Raad van bestuur van het Uitvoeringsinstituut werknemersverzekeringen
   
      Vastaajat: H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk ja S. Sariisik
   
      Oikeudenkäynnin kohde
   
   Ennakkoratkaisupyyntö — Centrale Raad van Beroep — Assosiaatiosopimuksen 9 artiklan, Euroopan talousyhteisön ja Turkin välisestä assosioinnista tehtyyn sopimukseen, joka allekirjoitettiin Brysselissä 23.11.1970 ja tehtiin, hyväksyttiin ja vahvistettiin yhteisön puolesta 19.12.1972 annetulla neuvoston asetuksella (ETY) N:o 2760/72, liitetyn lisäpöytäkirjan 59 artiklan sekä Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheenjäseniinsä 19.9.1980 tehdyn assosiaationeuvoston päätöksen nro 3/80 (EYVL 1983, C 110, s. 60) 6 artiklan 1 kohdan tulkinta — Kansallinen lainsäädäntö, jossa säädetään työkyvyttömyysvakuutukseen perustuvaa korvausta täydentävästä korvauksesta sosiaalisen vähimmäistason saavuttamiseksi — Rajoitukset tapauksessa, jossa kotipaikka sijaitsee Alankomaiden ulkopuolella — Kaksi lakkauttamista koskevaa järjestelmää, jotka perustuvat kotipaikkaan ja kansalaisuuteen
   
      Tuomiolauselma
   
   
               1)
            
            
               Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheenjäseniinsä 19.9.1980 tehdyn assosiaationeuvoston päätöksen N:o 3/80 6 artiklan 1 kohdan ensimmäistä alakohtaa on tulkittava niin, että sillä on välitön oikeusvaikutus siten, että Turkin kansalaisilla, joihin tätä määräystä sovelletaan, on oikeus vedota siihen suoraan jäsenvaltioiden tuomioistuimissa, jotta sen kanssa ristiriidassa olevat kansallisen oikeuden säännöt jätetään soveltamatta.
            
         
               2)
            
            
               Päätöksen N:o 3/80 6 artiklan 1 kohdan ensimmäistä alakohtaa on tulkittava niin, että pääasian kaltaisissa olosuhteissa sen kanssa on ristiriidassa lisäetuuksista 6.11.1986 annetun lain (Toeslagenwet) 4 a §:n kaltainen jäsenvaltion säännöstö, jossa poistetaan kansallisen lainsäädännön perusteella myönnettävä työkyvyttömyyseläkettä täydentävän etuuden kaltainen etuus entisiltä turkkilaisilta siirtotyöntekijöiltä, koska nämä ovat palanneet Turkkiin menetettyään oleskeluoikeutensa vastaanottavassa jäsenvaltiossa siitä syystä, että he ovat tulleet siellä työkyvyttömiksi.
            
         
               3)
            
            
               Yhtäältä Turkin tasavallan ja toisaalta ETY:n jäsenvaltioiden ja yhteisön Ankarassa 12.9.1963 allekirjoittaman Euroopan talousyhteisön ja Turkin välisen assosiaatiosopimuksen, joka tehtiin, hyväksyttiin ja vahvistettiin yhteisön puolesta 23.12.1963 tehdyllä neuvoston päätöksellä 64/732/ETY, 9 artiklaa ei voida soveltaa pääasiassa kyseessä olevan kaltaisessa tilanteessa.
            
         
      (1)  EUVL C 22, 26.1.2008.